Centura Capitalei, un vis frumos.
Lucrările la A0 au început de câteva zile. Primul la care se lucrează acum este Lotul 2 al autostrăzii. Lotul 2 din A0 are 17 kilometri, iar stadiul lucrărilor este la 2%.
Numai șofer de București să nu fii… Iar dacă drumurile te mai și duc pe Centură, poți să spui că ai o zi proastă.Ionel e şofer de TIR şi pierde ore întregi în aglomeraţie. Visează la ziua în care va circula pe Centură ca pe autostradă.Ionel, șofer de TIR: Să se facă odată mai repede. Stau de două ore, consum motorină. Nu ne ajută cu nimic.Singura zonă în care se lucreză acum la A0 este Lotul 2. Șantierul abia a fost deschis de câteva zile.Mustafa Gafuroglu, director general Alarko: În acest moment, această porţiune reprezintă 2% din proiectul total şi 10% din acest lot. Obiectivul nostru este să finalizăm în 28 de luni acest lot.Deocamdată, există autorizaţie de construcţie pentru doar 1,7 kilometri din cei 17, cât are întreg lotul. În ritmul ăsta, constructorul crede că porțiunea va fi gata în trei ani, în octombrie 2023.Lotul face parte din segmentul de Sud al centurii Capitalei. Acesta are statut de autostradă și va avea în total 50,8 km, cam jumătate din inelul complet al Centurii Bucureștiului.Mariana Ioniță, director CNAIR: Sunt foarte mulţumită de modul în care se lucrează pe Pasajul Berceni şi pe Lotul 2, pe secţiunea din Lotul 2 a Autostrăzii A0. Acolo proiectele au început în cazul A0 acum 11 zile.